ΑΟΡΙΣΤΕΣ ΑΝΤΩΝΥΜΙΕΣ

***Αόριστες αντωνυμίες*** *λέγονται οι αντωνυμίες που φανερώνουν αόριστα ένα πρόσωπο , ένα ζώο ή ένα πράγμα χωρίς να το ονομάζουν . Οι αόριστες αντωνυμίες είναι οι εξής:*

* **ένας, μια (μία), ένα** (μόνο στον ενικό αριθμό και είναι ίδια με το αριθμητικό και το αόριστο άρθρο).
π.χ. Ξέρω **έναν** με αυτό το όνομα.
* **κανένας (κανείς), καμία, κανένα** (μόνο στον ενικό αριθμό).
π.χ. **Κανείς** δεν πρέπει να παραβεί τις εντολές μου.
* **κάθε** (δεν κλίνεται και συνηθίζεται σαν επίθετο, με άρθρο ή χωρίς άρθρο, με ονόματα κάθε πτώσης)
π.χ. **Κάθε** μέρα ξυπνάω στις 7:15 πμ.
 Στη χώρα μας γίνονται εκλογές **κάθε** τέσσερα χρόνια
* **καθένας, καθεμία (καθεμία), καθένα** (μόνο στον ενικό αριθμό).
π.χ. Ο καθένας πρέπει να κοιτάζει τη δουλειά του.
* **κάποιος, κάποια, κάποιο** (και στους δύο αριθμούς).
π.χ. **Κάποια** μέρα θα μάθεις την αλήθεια.
* **κάμποσος, κάμποση, κάμποσο** ( και στους δύο αριθμούς).
π.χ. Αγόρασε **κάμποσα** βιβλία από το βιβλιοπωλείο.
* **άλλος, άλλη, άλλο** (και στους δύο αριθμούς).
π.χ. Αν δεν μπορείς σήμερα, έλα **άλλη** μέρα.
* **μερικοί, μερικές, μερικά.**
π.χ. Έχω να κάνω **μερικά** ψώνια ακόμη.
* **κάτι, κατιτί** ( δεν κλίνεται)
π.χ. **Κάτι** πρέπει να έγινε και θύμωσε.
* **καθετί** (δεν κλίνεται)
π.χ. Μην αντιδράς σε **καθετί** που λέω.
* **τίποτε (τίποτα)**(δεν κλίνεται).
π.χ. Δε γνωρίζω **τίποτε** για το ατύχημα.
* (ο, η, το) **δείνα**, (ο, η, το) **τάδε** (δεν κλίνονται)
π.χ. Με έστειλε στο **τάδε** μέρος να βρω τον Παύλο.